CELEX: 62008CA0373
Language: sk
Date: 2010-02-11 00:00:00
Title: Vec C-373/08: Rozsudok Súdneho dvora (tretia komora) z  11. februára 2010 (návrh na začatie prejudiciálneho konania, ktorý podal Finanzgericht Düsseldorf — Nemecko) — Hoesch Metals and Alloys GmbH/Hauptzollamt Aachen [Colný kódex Spoločenstva — Článok 24 — Nepreferenčný pôvod tovarov — Spracovanie alebo prepracovanie zakladajúce pôvod — Bloky z kremíka pochádzajúce z Číny — Oddeľovanie, drvenie a čistenie blokov, ako aj osievanie, triedenie kryštálov podľa veľkosti a ich balenie v Indii — Dumping — Platnosť nariadenia (ES) č. 398/2004]

27.3.2010   
            
            
               SK
            
            
               Úradný vestník Európskej únie
            
            
               C 80/2
            
         Rozsudok Súdneho dvora (tretia komora) z 11. februára 2010 (návrh na začatie prejudiciálneho konania, ktorý podal Finanzgericht Düsseldorf — Nemecko) — Hoesch Metals and Alloys GmbH/Hauptzollamt Aachen
   (Vec C-373/08) (1)
   
   (Colný kódex Spoločenstva - Článok 24 - Nepreferenčný pôvod tovarov - Spracovanie alebo prepracovanie zakladajúce pôvod - Bloky z kremíka pochádzajúce z Číny - Oddeľovanie, drvenie a čistenie blokov, ako aj osievanie, triedenie kryštálov podľa veľkosti a ich balenie v Indii - Dumping - Platnosť nariadenia (ES) č. 398/2004)
   2010/C 80/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Düsseldorf
   
      Účastníci konania pred vnútroštátnym súdom
   
   
      Žalobkyňa: Hoesch Metals and Alloys GmbH
   
      Žalovaný: Hauptzollamt Aachen
   
      Predmet veci
   
   Návrh na začatie prejudiciálneho konania — Finanzgericht Düsseldorf — Výklad článku 24 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307) — Platnosť nariadenia Rady (ES) č. 398/2004 z 2. marca 2004, ktorým sa ukladá konečné antidumpingové clo na dovozy kremíka s pôvodom v Čínskej ľudovej republike (Ú. v. EÚ L 66, s. 15; Mim. vyd. 11/050, s. 40) — Pojem „podstatné prepracovanie alebo spracovanie“, ktoré zakladá pôvod výrobku — Čistenie a drvenie blokov z kremíkového kovu pochádzajúceho z Číny, ako aj osievanie, triedenie a balenie kremíkových zŕn, ktoré boli získané takýmto spôsobom
   
      Výrok rozsudku
   
   
               1.
            
            
               Triedenie, drvenie a čistenie blokov kremíka, ako aj následné osievanie, preosievanie a balenie kryštálov kremíka pochádzajúcich z drvenia, aké boli vykonané v konaní vo veci samej, nepredstavujú spracovanie ani prepracovanie zakladajúce pôvod v zmysle článku 24 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva.
            
         
               2.
            
            
               Preskúmanie druhej otázky položenej vnútroštátnym súdom neukázalo nič, čo by mohlo ovplyvniť platnosť nariadenia Rady (ES) č. 398/2004 z 2. marca 2004, ktorým sa ukladá konečné antidumpingové clo na dovozy kremíka s pôvodom v Čínskej ľudovej republike.
            
         
      (1)  Ú. v. EÚ C 272, 25.10.2008.